ગાંધીજયંતિની આ ઉજવણી આ વર્ષે જાણીતા કલાકારો બિરેન પુરોહિત અને રામ સેવકદાસજી દ્વારા પ્રસ્તુત ભજનૃગીતો સાથે થશે. સવારે ૬.૧૫ સુધીમાં આ કાર્યક્રમમાં ઉપસ્થિત રહેવા માટે નગરજનોને સંસ્થા દ્વારા આમંત્રણ અપાયું છે. ઉલલેખનીય છે કે, પાછલા ૧૧ વર્ષથી સવારે છ વાગ્યાથી આ કાર્યક્રમ માટે લોકોનું આગમન શરૂ થઈ જાય છે. સ્વયંભૂ શિસ્ત અને સફેદ વસ્ત્રોની સાદગીથી સૌ નગરજનો હાજરી આપે છે. પૂ. બાપુ અને તેમના વિચારો આજે પણ અબાલ-વૃદ્ધ સૌના હૃદયમાં કેટલા શાશ્વત છે તેનો પુરાવો કાર્યક્રમમાં વિશાળ જનસમુદાયની હાજરી છે.